Vaid kolm kuud pärast John Lennoni mõrva
tulistatakse Washingtonis ka president Reaganit.
Täna õhtul vahistati süüdistatuna presidendi
ja teda ümbritsenud inimeste tulistamises John Hinckley juunior.
Nagu Lennoni mõrv,
toimub ka see rünnak avalikus kohas
ja kahtlusalune peetakse sündmuspaigal kinni.
Üliranged turvameetmed.
REPORTAAŽ WASHINGTONIST
John Hinckley jr saabus kohtumajja
soomustatud autos ja relvastatud valvurite saatel.
Sarnaselt Lennoni juhtumiga
leitakse ka Hinckley hotellitoast raamat „Kuristik rukkis“.
Tema kaitsjad plaanivad tõestada, et mees on vaimsete häirete tõttu süüdimatu.
Skisofreeniat peetakse...
HINCKLEY KAITSEMEESKONNA PSÜHHIAATER
...kõige raskemaks vaimuhaiguseks.
Seda põdevad inimesed kuulevad hääli
ja elavad pettekujutlustes, mis nende elu valitsema hakkavad.
Carpenteri sõnul põeb John Hinckley skisofreeniat,
on võimetu seadustele alluma ja ei mõistnud, mida ta tegi.
Me ei eeldanud, et hullumeelsus ta vastutusest päästab.
Küll aga aimasime me, et juhtum ärritab avalikkust.
Et inimesed on vihased.
PAHAMEEL HINCKLEY OTSUSE ÜLE
Otsus: Hinckley on süütu.
Paljude New Yorgi elanike arvates on vaimsed häired lihtsalt vabandus.
Minu arvates on ta süüdi, sest mina ei usu,
et vaimuhaigus võiks süüst vabastada.
Inimestele ei meeldi, kui keegi vaimuhaiguse tõttu pääseb.
Peetakse iseenesestmõistetavaks, et jälgi kuriteo sooritaja
peab selle eest maksma.
KURISTIK RUKKIS
3. OSA
KOHTUMÕISTMINE
Mark David Chapman, keda süüdistatakse
endise biitli John Lennoni mõrvas, väidab, et on süütu,
tuues põhjenduseks vaimsed häired.
Kui Chapmanilt küsiti,
kas ta tunnistab end teise astme mõrvas süüdi,
vastas ta: „Ei tunnista, ma olen hull.“
6. JAANUAR 1981
JUTUSTAB
Tulistamist Chapman ei eita
ja pärast põhjalikku psühhiaatrilist analüüsi, mille juurde käib ka hüpnoos,
usub kaitsemeeskond, et mees oli päästikule vajutades süüdimatusseisundis.
Strateegia on vastuoluline ja nad valmistavad klienti protsessiks ette.
KRIMINAALKOHTU HOONE
Seadus ütleb, et kui sa olid Lennoni tapmise ajal süüdimatusseisundis,
tuleb sind õigeks mõista.
Ja vangla asemel lähed sa teise asutusse.
Vaimuhaiglasse. - Just nii.
Kas protsessil keskendutakse tema vaimsele seisundile tulistamise ajal?
CHAPMANI ADVOKAAT
Ainsaks küsimuseks on tõesti see,
kas ta oli tulistamise ajal süüdiv.
Usutavasti tõestavad meie tunnistajad, et ei olnud.
Aga kas me suudame ka vandekohut veenda, et Chapman
oli süüdimatusseisundis, on teine küsimus.
Näen, et hr Chapmanit koheldakse äärmiselt vaenulikult.
See pole üllatus, aga nii see on.
Peaaegu kõik inimesed võtsid asja väga emotsionaalselt
ja Chapmanisse suhtuti loomulikult väga vaenulikult.
Tema eelmine advokaat esindas Chapmanit
vaid paar päeva, enne kui tapmisähvarduste tõttu loobus.
Ka meile saadeti postiga mõned tapmisähvardused.
Lennon oli ju põhimõtteliselt jumal. Kuidas me julgeme...
CHAPMANI KAITSEMEESKONNA LIIGE
...kaitsta meest, kes ta külmavereliselt tappis?
„Te veel maksate selle eest.“
Sellele lisandus ka Reagani mõrvakatse.
Pärast seda oli avalikkus tagajalgadel
ega tahtnud süüdimatusseisundist midagi kuulda.
Me teadsime, et meid ootab väga-väga raske võitlus.
Prokuratuur diagnoosiga ei nõustu.
Nende arvates tahtis Chapman kuulsaks saada.
Tänase intervjuu kontekstis
ei kasuta ma süüaluse nime...
PROKURÖR
...sest ma ei taha teha midagi,
mis talle tähelepanu tõmbaks.
Nii et ma viitan talle kui süüalusele.
Tema nime ma ei kasuta.
See süüalune tahtiski vahele jääda,
sest nii sai ta ohtralt tähelepanu.
Ta ei üritanud kuriteopaigast põgeneda.
Ta oleks võinud hõlpsasti metroosse joosta
või põgeneda pargi kaudu, aga seda ta ei teinud.
Ta lihtsalt seisis ja ootas.
Prokuratuuri teooria kohaselt oli Chapman elus läbi kukkunud,
tal ei olnud miski õnnestunud, kuid teda vaevas suurusehullustus
ja ta otsis tähelepanu.
Kas ratsionaalne ja täie mõistuse juures olev isik tapaks teise inimese
külmavereliselt, teades, et selle tulemusel
veedab ta oma ülejäänud elu ilmselt vanglas
või vaimuhaiglas?
MEES, KES LENNONI MAHA LASI
Vaid selleks, et paari artikliga ajalehe esiküljele jõuda?
See ei ole lihtsalt loogiline.
NIMI: CHAPMAN MARK DAVID AADRESS: 55 SOUTH KUKUI ST
Prokuratuur selgitab vandekohtule, et Chapmani tegevus
enne tulistamist näitab, et tegemist ei olnud hetkelise hullumeelsusega,
vaid detailselt läbi mõeldud mõrvaga.
RAPORTEERIB LINDA TAIRA
Relv, millega John Lennon tapeti,
osteti ettevõttest J&S Enterprises.
Kviitung näitab, et selle ostis
Mark Chapman käesoleva aasta 27. oktoobril.
Seda ostes nägi ta välja nagu normaalne ja aus inimene.
Ja kuus nädalat hiljem tegi ta midagi sellist.
Kes seda ette näha võis?
Kuriteole eelnenud käitumine näitas,
et süüalune oli ratsionaalne.
Tal oli relv, kuid New Yorki jõudes tal kuule ei olnud.
Ja kuna tal New Yorgist kuule osta ei õnnestunud,
sõitis ta külla oma sõbrale, kes elas Georgias Atlanta piirkonnas,
ja sai kuulid temalt.
Ja see polnud kõik.
Enne mõrva oli ta saanud kokku paari naisfänniga,
kes seisid regulaarselt Dakota ees
lootuses kohtuda John Lennoniga, kui too majast väljus.
Nii et miski ei viidanud sellele, et teda vaevas
vaimuhaigus,
mis ei võimaldanud tal korralikult funktsioneerida.
Kuid kaitsetiimi poolt enne protsessi algust
vanglas tehtud salvestised paljastavad, kui hüplik Chapmani mõtlemine on.
Ma mõistan nüüd täielikult, mis juhtus,
ülimalt selgelt ja ratsionaalselt.
Ma usun siiralt, et ma tapsin John Lennoni,
et panna võimalikult paljud inimesed lugema raamatut „Kuristik rukkis“.
Ma suunan nüüd sellele eesmärgile kõik oma jõupingutused.
Inimesed küsivad mult, miks ta Lennoni tappis.
Vastan: „Noh, enda sõnul tahtis ta reklaamida raamatut „Kuristik rukkis“.“
Ja mind vaadatakse hämminguga. Ning ma ütlen:
„Teie küsimus eeldab, et on olemas ratsionaalne põhjus,
miks üks hullumeelne mees teise inimese külmavereliselt tapab.“
Ütlen: „Te ei saa kunagi ratsionaalset selgitust sellele,
miks üks hull inimene hullumeelse teo toime pani.“
Raamatu peategelane on teismeeas noormees Holden Caulfield,
kes nädalavahetusel New Yorki läheb ja pettub selles,
mida tema tõlgendab maailma ebasiirusena.
Lapsepõlves räägitakse sulle, et maailm toimib kindlal viisil,
aga vananedes näed sa,
et asjal on ka teisi tahke, mis on ebasiirad ja võltsid.
Chapman ütleb oma kaitsemeeskonnale, et ta on oma põlvkonna
Holden Caulfield ja et tema eesmärk
on vabastada maailm inimestest, keda ta teesklejateks peab.
Ütlen John Lennoni kohta järgmist.
SALVESTA
„Sa vajad vaid armastust.“ Olete kuulnud?
No mina ütlen selle kohta nii:
sa vajad vaid armastust ja 250 miljonit dollarit.
Lennon oli kõige võltsim mölakas, kes kunagi elanud on.
Ma ei mõelnudki lasta maailmal veel kümme aastat
tema lollusi taluda.
Minu hinnangul oli Chapman hull,
kui mina temaga kohtusin.
Ja me vajasime tunnistust,
mis näitaks selgelt,
et ta oli kaotanud kontakti reaalsusega ja, noh, oli selgelt vaimselt haige.
Väga raske on välja uurida, miks üks inimene hulluks läinud on.
Aga muidugi oli inimesi, kes põhjuseid aimata võisid.
Niisiis läksime me intervjueerima inimesi, kes teda minevikus tundnud olid.
Kaitsjad sõidavad Georgiasse Chapmani kodulinna
ja räägivad mehe lapsepõlvesõpradega.
Kui ma Markiga tuttavaks sain, näis kõik korras olevat.
Täiesti tüüpiline Ameerika perekond.
Aga ajapikku
märkasin ma, et toimus midagi sünget.
LAPSEPÕLVESÕBER
Mark saadeti tema tuppa.
Ning siis tuli sinna ka Marki isa ja hakkas teda püksirihmaga nüpeldama,
kasutas isegi pannalt.
Ta läks täiesti hulluks ja lihtsalt tümitas.
Aga ühel hetkel ta lõpetas ja lahkus
ning oli kuulda, kuidas ta alumisel korrusel Marki ema peksis.
Ta peksis Marki ema vaeseomaks.
Seejärel läks Marki isa magamistuppa
või mujale, kus teler parasjagu mängis, võttis istet
ning oli 30 minutit hiljem täiesti teine inimene.
Otsekui oleks käinud mingi klõps.
Läksin ühel päeval Marki juurde, ta ütles: „Vaata, mul on marihuaanat.“
Aga siis ilmus välja ka meskaliin,
oopium ja lõpuks LSD,
mis oli pärit Californiast.
Ja ühel nädalavahetusel võttis Mark kaheksa annust LSD-25,
mis oli väga kange. Ja ta kadus terveks nädalavahetuseks.
Pühapäeva õhtul sain temaga ühendust ja küsisin,
kus ta terve nädalavahetuse olnud oli. Ta vastas: „Jessas, sa ei usu seda,
aga ma nägin Jeesust, ta oli imekaunis
ja ta rääkis minuga.“
Chapmani kaootiline lapsepõlv juhib ta Atlantas kohalikku kirikusse.
Mark hoidis omaette, tal ei olnud palju sõpru.
Ja mulle jäi mulje, et tema kodune elu oli õnnetu.
Ta pruukis narkootikume ja oli väga-väga suur
hard rock'i ja acid rock'i austaja.
Sel ajal lõunaosariikides
samastasid inimesed ennast kohaliku kirikuga
ja enamjaolt olid nad kirikus üsna aktiivsed ja tõsiusklikud.
Minu teada ei olnud Mark varem kirikus käinud.
Nii et kui ta Kristusesse uskuma hakkas,
oli mul au ta sellessamas pühakojas ristida
ja olla talle karjaseks.
Ta leidis otsekohe rühma inimesi, kes teda armastasid ja ta enda sekka võtsid.
Ja üks noortekoguduse tüdruk meeldis talle väga.
Jessica.
Tavaliselt ütlen ma alustuseks,
et ma käisin kunagi Mark Chapmaniga...
ENDINE TÜDRUKSÕBER
...kes hiljem John Lennoni tappis.
Ja see šokeerib kõiki.
Endisest tüdruksõbrast Jessica Blankenshipist
võib saada Chapmani protsessil oluline tunnistaja.
Olin 16-aastane
ja olin koos oma kogudusega kirikulaagris.
Keegi oli sinna kutsunud ka Marki.
Minu arust oli ta üsna lahe ja hingeline, teate.
Kui ta rääkis, paistsid tema tunded selgelt välja.
Tal oli suurepärane huumorimeel.
Ja ma olin temasse vist armunud.
Ta oli võrratu kitarrist
ja oskas mängida mistahes lugu.
Eriti armastas ta biitleid, kuni John Lennon ütles,
et nad on populaarsemad kui Jeesus ise.
Mark tahtis piiblit tundma õppida ja oma usku süvendada.
Paraku oli ta äärmiselt depressiivne.
Ta rääkis puhtsüdamlikult sellest, kui kurb ta oli.
Ja ta tundis, et ta ei suuda edasi elada.
Kahtlustasin, et see oli närvivapustus.
Ma palusin teda, et ta läheks psühholoogi juurde,
aga ta ütles:
„Mul ei ole vaja kellegagi rääkida.“
Ja siis hakkas ta minu peale karjuma.
Ja umbes sel ajal hakkas meie suhe vist purunema.
Suhte purunemine tähendab, et Chapman otsib uut algust.
Ta otsustab kolida Hawaiile.
Mõelge sellele. Hawaii, imeilus koht, kus elada.
Ilm on ideaalne. Elu oleks täiuslik.
See oleks nagu Eedeni aed.
Aga ma muutusin jälle depressiivseks,
olin kõigest tüdinud ja väsinud.
Arvasin, et mind ootavad head ajad, aga kõik läks risti vastupidi.
Ta sõitis autoga imeilusasse paika ookeani lähedal,
võttis vooliku
ja ühendas selle väljalasketoruga ning vedas teise otsa auto salongi.
Ning siis ta lihtsalt istus ja ootas surma.
See oli suur kergendus, kui ma mõistsin, et suren.
Elada on nõme.
Kaitsemeeskonna arvates tõestab enesetapukatse
vaimsete probleemide olemasolu,
kuid prokuratuuri arvates näitab seegi, et mees otsis tähelepanu.
Tema „enesetapukatse“... Mina ütlen, et ta teeskles.
Järjekordne tegu, mille eesmärk on endale tähelepanu tõmmata.
Tegemist oli 25-aastase inimesega, kes ei olnud oma elus korda saatnud
midagi tähelepanuväärset.
See valmistas talle meelehärmi,
tal oli isiksusehäire, mis pani ta arvama, et ta väärib tähelepanu.
Ja on äärmiselt kahetsusväärne, et ta üritas
tõmmata endale tähelepanu, varastades
John Lennoni suguse inimese kuulsuse.
22. JUUNI 1981
Maailma meedia koguneb nüüd Mark Chapmani kohtuprotsessile.
Nad loodavad lõpuks mõista, miks ülemaailmne ikoon
külmavereliselt maha lasti.
New Yorgis otsiti läbi paarkümmend pealtvaatajat...
VANGLAAMET
...ja lubati Mark Chapmani protsessi avaistungile.
See oli vandekohtu valimise esimene päev,
pika kohtuprotsessi algus.
Reporterid ja mõned uudishimulikud ootasid kohtusaali pääsemist.
Armastan kohtuprotsesse.
See on suurepärane võimalus näha tõelist draamat.
See tekitab isesorti elevust...
AJAKIRJANIK
...ja adrenaliini.
Ma olin algaja reporter ja see oli üks mu esimesi suuri lugusid.
Terve maailm jälgis.
Ta plaanis tõepoolest John Lennoni tappa.
Ja John Lennonit tappes teadis ta, mida ta tegi.
Tunded lõõmavad
ja suhtumine Chapmanisse jagab rahva kahte leeri.
Me armastame Johni!
Ta tappis legendi, armastatud ja rahumeelse inimese.
See väärib surmanuhtlust. - John uskus rahusse.
Ütlen kõigile ehtsatele Lennoni fännidele, et jätke see mees rahule.
Lennonile see ei meeldiks. Tema ei olnud selline.
Ta pidas oluliseks andestamist. Igasugune inimene on siiski inimene.
Kui haige... See mees on haige. Nii lihtne see ongi.
Mõned sõbrad ütleksid kindlasti, et Chapmani käitumine polnud normaalne,
kuid ükski tõend ei viidanud sellele, et ta põdes
nõnda tõsist vaimuhaigust, mis ei võimaldanud tal mõista,
mida ta tegi ja et ta tegu oli vale.
Just see selle juhtumi puhul kõige olulisem ongi.
Kui me kohtusaali ukse taha kogunesime, oli õhk põnevust täis.
Ootasime, et uksed avaneksid ja etendus algaks.
Selline pilt avanes 13. korrusel
kohtunik Dennis Edwardsi saali ukse taga.
Koridor oli täis erinevate riikide ajakirjanikke,
kes tulid jälgima sensatsioonilist mõrvaprotsessi.
Kõik seisid kohtusaali ukse taga
ja ootasid uste avamist.
Aga kui olime oodanud tunni ja kauemgi,
hakkasime kahtlustama, et midagi toimub ja meie sellest osa ei saa.
Kohtunik otsustas istungi kinniseks kuulutada.
Nii et seal olime vaid mina,
peaprokurör, advokaadid ja kohtunik.
Kohtusaali suletud uste taga
võtavad sündmused ootamatu pöörde.
Chapman on ennast süüdi tunnistanud. Ja me küsisime: „Mis asja?“
Veelgi veidram on aga see, millega Chapman meelemuutust põhjendab.
Ta ütles, et Jumal oli tema kongi tulnud ja käskinud ennast süüdi tunnistada.
Ja Chapman olevat tundnud suurt kergendust.
Istusin raadio ees
ja kuulasin rokkmuusikat
ning tundsin, kuidas Püha Vaim mu südant kõnetas.
Ja sel õhtul mõistsin ma, et Jumal soovis, et ma end süüdi tunnistaksin.
Aga ma ei tahtnud seda teha. Tahtsin vanaviisi jätkata.
Ütlesime kohtunikule, et see on järjekordne tunnistus Chapmani hullusest.
Ja kohtunik lausus: „Mul on sugulasi, kes usuvad,
et nad räägivad Jumalaga iga päev. Ei ütleks, et nad hullud on.“
Ja sellega asi lõppes.
„Jumal käskis“. Nii põhjendab Chapman seda,
miks ta tunnistas end süüdi
John Lennoni mõrvas.
Kui kohtuniku ees on süüalune, kes on nõus
ennast süüdi tunnistama ja protsessist loobuma, ei ole kohtunikul sellest midagi.
Ega see mind ei üllatanud,
sest Chapman oli ennegi rääkinud,
et ta kardab, et vaimuhaiglas
ümbritseksid teda deemonid.
Ja ta jäi endale kindlaks.
Ta ei tahtnud vaimuhaiglasse minna,
olgugi et ta oli ilmselgelt hull.
Chapmani otsus katkestab protsessi, mis oleks võinud paljastada,
miks ta ühe meie aja suurima staari ihusse neli kuuli lasi.
Kaitsja Jonathan Marks ütles,
et on oma kliendi otsuses sügavalt pettunud.
Ma ootasin väga protsessi...
CHAPMANI ADVOKAAT
...mis oleks võinud olla äärmiselt põnev, huvitav ja kasulik.
Sest ma usun, et paljud inimesed oleksid saanud teadlikumaks
Mark Chapmanist ja süüdimatusseisundi tähendusest.
Arvate, et ta on hull? - Jah, arvan küll.
Olen selles kindel. - Hull seaduse silmis?
Seaduse silmis. Just nii.
Jah, loomulikult oleks psühhiaatri tunnistus olnud kriitilise tähtsusega.
Prokuröri arvamus, et Chapman otsis lihstalt tähelepanu
ja põdes suurushullustust...
Jah, see kirjeldas Chapmanit ja tema käitumist osaliselt,
kuid kindlasti mitte terviklikult.
Chapmani vaimuhaigus oli palju tõsisem, kui prokurör tunnistama nõustus.
Dr Liza Gold on kohtupsühhiaater,
kes on spetsialiseerunud süüdimatusseisundile.
Chapmani juhtumiga ta ei tegelenud,
kuid annab hinnangu tehtud otsustele.
Advokaat ütles: „Minu arust ei ole ta süüdiv.“
KOHTUPSÜHHIAATER
Ma ei tea, miks kohtunik ütles:
„Aga minu arvates on.“ Ta on kohtunik,
mitte vaimse tervise ekspert.
Chapmani teovõimet oleks tulnud uuesti hinnata.
Keegi oleks võinud talt küsida:
„Miks te ümber mõtlesite?“
Mina kahtlustan, et Chapman vandus alla stressile,
mida ees ootav meediatsirkus põhjustas.
Kui Chapman Rikers Islandil karistust ootab,
paljastub tema tegelik vaimne seisund.
Lisasin toimikule selle memo.
„1981. aasta 12. juulil tabas Mark Chapmanit äge psühhootiline episood,
Rikers Islandi vangla haiglas.
Ta viskas telerit tooliga
ja irvitas kõrgel häälel, väites, et ta on deemon.
Ta lukustati kongi ja hakkas ringi hüppama,
kongi varbadele ronima ning ahvi kombel kriiskama ja huikama.“
Kui mina teda nägin, oli talle manustatud kanget antipsühhootikumi.
Ta ütles mulle, et tema sisse on läinud kaks deemonit.
Ta oli end juba süüdi tunnistanud, sellest käitumisest polnud midagi võita.
Minu arust kinnitas see üsna selgelt, et ta oli hull.
Tulistamisele järgnenud kuudel
üritab Yoko endiselt Johni ootamatu kaotusega leppida.
Meil läks New Yorgis väga hästi
ja sellel on nüüd lõpp.
Ja see, et John nii ootamatult lahkus...
See mõjus mulle karmilt, sest kui see oleks toimunud aeglaselt,
oleksime me saanud asja arutada.
Aga see John, keda ma viimasena mäletan, on äärmiselt seltsiv,
energiline ja heatujuline mees.
Mark Chapman ilmub karistuse teadasaamiseks avalikkuse ette.
Tema kaitsjatel on viimane võimalus
paluda tema vaimse seisundi tõttu kergemat karistust.
Võimud ei jäta midagi juhuse hooleks.
Teades, et Lennonil on palju tulihingelisi fänne,
toodi Chapman hommikul kohtumajja salaja ja range kaitse all.
Karistuse väljakuulutamise ajal oli kohtusaal avatud ja täitus inimestega.
Paaris esimeses reas istusid reporterid ja ajakirjanikud.
Kõik saali sisenejad pidid minema läbi metalliotsija.
Saalis istus Mark David Chapman, särgi all kuulivest
ja käes J. D. Salingeri raamatu „Kuristik rukkis“ pehme köide.
Olime Chapmanit näinud, kui talle süüdistus esitati,
ja pärast seda, kui ta ennast süüdi tunnistanud oli.
Viimasel istungil oli meil võimalus teda ka kuulda.
Tapetud meest Chapman ei maininud,
kui ta kasutas võimalust kohtu poole pöörduda.
Selle asemel luges Chapman ette lõigu raamatust,
mida ta protsessil kaasas kandnud on:
J. D. Salingeri teosest „Kuristik rukkis“.
KURISTIK RUKKIS
Ta ei ütle kunagi välja,
miks ühe raamatu reklaamimine nii hea otsus on.
Tema arvates oli see raamat nii oluline,
et ta põhjendas sellega sellist tegu.
Teate, mis?
NYPD UURIJA
Olin uurijatest ainus, kes seda ei lugenud.
Mina seda juttu ei uskunud.
Tunnistan esimest korda avalikult, et ma ei ole seda raamatut lugenud.
Chapman üritab võtta endale nimeks Holden Caulfield.
Ta üritab muutuda teisteks inimesteks.
Ei ole ratsionaalset põhjust arvata, et me võiksime muutuda kellekski teiseks.
Aga see näitab, et ta ei taha olla tema ise.
Kaks Chapmani psühhiaatrit palusid tema ravimist jätkata.
Nende psühhiaater väitis, et Chapman on hull.
Ja meie oma kinnitas, et ei ole.
Nad leidsid teisegi, kes tema hullust kinnitas.
Ja meie leidsime teise, kes vastupidist väitis.
Tean vaid, et ma rääkisin seda juhtumit uurides paljude psühhiaatritega.
Ja enamik neist on ise hullud.
Mark David Chapmanile määrati eluaegne vanglakaristus
John Lennoni mõrva eest. - Chapman
läheb mõrva eest vähemalt 20 aastaks vangi.
Ei mingit kahtlust, Chapman on süüdi ettekavatsetud mõrvas.
Kaitsja seadis karistuse kahtluse alla.
Tegu oli põhjalikult läbi mõeldud. See oli tahtlik, aga ka hullumeelne.
Te olete Marks, eks?
Me Jonathaniga teadsime selleks hetkeks, et Mark läheb
elu lõpuni vangi. Ja et vanglas
ta psühhiaatrilist abi ei saa.
Ja minu arust ei olnud see õige.
Yoko jääb koos poja Seaniga Dakota hoonesse,
püüdes juhtunut mõista.
Ma kahetsen vaid seda, et John pidi surema
sellisel moel.
Ja mõned inimesed ütlevad, et kui John oleks Ameerika asemel
hoopis näiteks Suurbritannias olnud, ei oleks teda maha lastud.
Ehk oleksime pidanud ettevaatlikumad olema.
Johni surm oli meie kõigi jaoks tohutu šokk.
Olime kui puuga pähe saanud.
LENNONI FOTOGRAAF
Yoko oli sel ajal tõeline tugevuse etalon.
John ei surnud enesetapu,
üledoosi ega südamerabanduse tagajärjel.
Ei, John tapeti.
Ja minu jaoks oli väga oluline seda maailmale näidata.
Ja me Johniga üritasime alati maailma rahu tuua.
Ja see on äärmiselt irooniline, et John, kes rahu nii väga armastas,
suri nõnda vägivaldselt.
Mäletan Yoko ütlust, et kui lipukandja hukkub,
peab keegi lipu üles korjama ja edasi liikuma.
Lõpuks leidis Yoko viisi,
kuidas panna Johni surm head eesmärki teenima.
Kui Yoko jagas albumi kaanel pilti Johni veristest prillidest,
olid paljud inimesed ehmunud, et ta midagi sellist tegi.
Ta helistas mulle sellel hommikul, et ma aitaksin prille pildistada.
Ma läksin Dakotasse ja panin valgustid üles.
Yoko tahtis pildistada prille aknalaual veeklaasi kõrval,
Central Parki taustal.
Tundsin, et selle pildi peab tegema tema. Niisiis võtsin ma teise kaamera
ja pildistasin teda pildistamas.
Ja seda prillidest tehtud pilti vaadates
adute te seda õudust.
Ja see on vaid kübeke sellest, mida tunneb Yoko,
sest tema oli kohal ja nägi, mis nende prillidega juhtus.
Aga kui te ennast pilti vaadates halvasti tunnete,
suudate Yoko tundeid pisutki ette kujutada.
Prillid, mida ta kandis hetk enne surma
väljendavad seda, kui olulised on relvamüügipiirangud.
RELVAD KONTROLLI ALLA
MEENUTAGE JOHNI
Relvadega tuleb midagi ette võtta.
Relvade ja meie rahva mõtlemisega.
Relvakandjate mõtlemisega.
See on kohutav.
Kui Chapmanil oleks tulirelva asemel olnud nuga, võiks Lennon veel elus olla.
Tulistamine lõpeb surmaga ja tagasi võtta seda enam ei saa.
Otsus kedagi tulistada...
RELVASTUSE PIIRAMINE EI TAPA
...võib olla üsna impulsiivne.
Tundub, et Chapmani puhul oli.
KEELUSTAGE KÄSIRELVAD.
Kui Chapman on veetnud pea kümme aastat üksikvangistuses,
nõustub ta andma vanglas intervjuud
USA jutusaatejuhile Larry Kingile.
12 aasta eest suri muusika,
kui Mark David Chapman lasi maha endise biitli John Lennoni.
ARMASTAN SIND JOHN
Ameerika avalikkus kuuleb esimest korda
John Lennoni tapjat.
Mark David Chapman liitub meiega Attica vanglast
John Lennoni surma 12. aastapäeval.
Mark, miks nüüd? Miks rääkida oma lugu just nüüd?
Noh, Larry, nüüd olen ma terve.
Ma olen mitu aastat hea tervise juures olnud.
JOHN LENNONI MÕRVAR
Tunnen ennast hästi.
Minu sees on alati olnud asju, mida ma olen tahtnud välja öelda,
et oma teguviisi põhjendada.
Ma olin siis omadega puntras.
Ma ei teadnud, kes ma olen, aga nüüd tean.
No sel juhul pead sa küll igapäevaselt kahetsust tundma.
Ma kahetsen. Mul on väga kahju, et ma seda tegin.
Mõistan nüüd, et ma võtsin tõepoolest kellegi elu.
Siis oli ta minu jaoks vaid albumi kaanepilt.
Teda polnud olemas. Isegi kui ma temaga tol päeval kohtusin
ja ta mu plaadile autogrammi andis, äärmiselt lahkelt.
Ja ta ei olnud, muide, teeskleja. Ta oli äärmiselt kannatlik.
Ma võtsin teda lihtsalt kui...
kui kahemõõtmelist kuulsust... - Selge.
...kellel polnud tundeid. - Mis sind skisofreeniast terveks ravis?
Noh, mitte ravimid ega arstid, vaid issand.
Oma peas oli Mark David Chapman äpu.
Ta tahtis saada tähtsaks inimeseks, Larry.
Ta ei osanud tähtsusetusega leppida.
Ta üritas aastate jooksul kellekski saada.
Aga kui ta tervis halvenes... Ja ma usun, et põdesin sel ajal tõesti skisofreeniat.
Keegi ei saa vastupidist väita.
Aga mina vastutasin. Mark David Chapman ründas
midagi, mida ta pidas võltsiks.
Midagi, mille peale ta vihane oli. Et saada kellekski oluliseks.
Chapman väidab, et ta on muutunud,
et ta leidis kristluse ja kahetseb oma tegu.
Esimest korda, pärast peaaegu 20 vanglas veedetud aastat...
3. OKTOOBER 2000
...läheb Chapman täna komisjoni ette amnestiat taotlema.
Yoko Ono kirjutas komisjonile:
„Kui Chapman vabanema peaks, ei tunneks mina ega Johni pojad Sean ja Julian
ennast enam kunagi turvaliselt.“
Kas Chapmanile tuleks andestada?
Ma tean, et paavst käis vanglas.
Ta külastas vanglat ja andestas inimesele,
kes oli üritanud teda tappa või midagi sellist.
Aga mina ei ole paavst
ja mul on väga raske juhtunut andestada.
See on Chapmani kolmas amnestiataotlus.
Ta on nüüd 49-aastane...
5. OKTOOBER 2004
...ja on veetnud Attica vanglas pea 24 aastat.
Chapman sai 2000. aastal õiguse amnestiat taotleda,
kuid tema taotlus on alati tagasi lükatud.
Minu arust on õudne, et ühe biitli tapja
vanglast pääseda võib.
Ma kohtun temaga siiani.
Paljud ei mõista, kui suurt hinda ta maksnud on,
ta peab elama täielikus eraldatuses.
Ta ei saa isegi jumalateenistustel käia, kuna kardetakse,
et teised vangid võivad teda rünnata.
Igal teisel juhul
oleks ta vaimuhaigena kohtu alla läinud.
Kui ta räägib oma sisemisest heitlusest ja sundmõtetest...
Seda nimetatakse psühhoosiks.
Kui ta oleks lasknud maha tavainimese,
ei oleks ta ilmselt praegu vanglas. Ta tappis vale mehe.
Olen täiesti kindel, et ta ei ole enam ohtlik.
Mees, kes president Reaganit tappa üritas,
vabastati just vanglast, kuna otsustati, et ta on süüdimatu.
Leiti, et vaimsete häirete tõttu ei ole John Hinckley jr süüdi
president Reagani tulistamises.
John Hinckley jr vabaneb
pärast 35 aastat ja võib oma ema juurde elama minna.
POLITSEI MARSSALITEENISTUS
Pärast edukat ravi psühhiaatriahaiglas
ei peeta Hinckleyt enam ühiskonnale ohtlikuks.
Olen täna siin, et paluda New Yorgi osariigi apellatsioonikomisjoni...
NEW YORGI ESINDAJATEKODA
...et nad keelduksid Mark Chapmanit vabastamast.
ÄRGE VEDAGE MIND ALT
Mark Chapman jääb aga vanglasse,
kus ligipääs psühhiaatrilisele ravile on piiratud.
Teate, ma üritan kaasa tunda kõigile klientidele
ja vahel on see...
vahel on see raskem.
Ja ma tundsin kaasa ka talle.
Kes oskab selgitada, miks inimene hulluks läheb?
Ma ei usu, et ta tahtis, noh... Kui ta oleks saanud valida,
siis vaevalt ta oleks valinud hulluks minemise. Kuid see temaga ometi juhtus.
Ja sellepärast tundsin ma talle kaasa.
John Lennon suri enam kui 40 aasta eest,
kuid tema viimase intervjuu sõnad kõnetavad nüüdki.
LENNONI VIIMANE INTERVJUU 8. 12. 1980
Tundus, et universumi alus,
kõige alus, mis midagigi väärt on,
taandus armastusele, armastusele, armastusele.
Pidevale võitlusele, et...
et armastada, olla armastatud ja armastust väljendada.
Teate, armastus on midagi fantastilist.
Ma tahan olla nii armastav, kui võimalik.
Ma igatsen teda siiani. Eriti nüüd, kui maailmas
miski paigast ära on ja tundub, et kõik piinlevad.
Ja ma usun, et kui John oleks siin, oleks kõik teisiti.
Kui sa praegu oma isale mõtled,
siis millised on sinu parimad mälestused?
Mis paneb sind ütlema: „Jah, just selline meie suhe oligi.“?
Kaadrid minust ja mu isast lihtsalt... Ma istusin alati tal süles.
Lihtsalt koos olemine.
Sest nii see oligi: me olime alati koos.
Ma teadsin lihtsalt, et ta on kohal ja et ta on mu isa.
Ja et ma armastasin teda.
Mis oli su isa suurim panus?
Tema muusika mõjutas kõiki.
Peaaegu kõiki inimesi terves maailmas.
Tähendab... Ja see on hämmastav, millist mõju muusika inimestele avaldada võib.
Ja kuidas ta sind mõjutas?
Minu jaoks oli ta isa.
Tõlkinud Triin Jürimaa